สวัสดีค่ะ ดิฉันท้องได้37สัปดาห์ มีอาการปวดแสบปวดร้อนใต้ลิ้นปี่ร้าวไปกลางหลังบ้างร้าวลงสะโพกบ้างและมีอาการท้องแข็งขณะปวดเป็นพักๆ เรอบ่อยไม่เรอเปรี้ยว ทารกดิ้นปกติดีค่ะ ไม่ทราบว่าอาการข้างต้นเป็นอาการของโรคแทรกซ้อนหรืออาการเตือนก่อนคลอดคะ
สวัสดีค่ะ อาการปวดแสบร้อนใต้ลิ้นปี่ อาจจะเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-ปวดจากกล้ามเนื้อหรือกระดูกอ่อนอักเสบ-เป็นอาการหนึ่งของภาวะความดันโลหิตสูงขณะตั้งครรภ์โดยกรดไหลย้อนเป็นภาวะที่พบได้สูงกว่าคนปกติในคนตั้งครรภ์ค่ะ แต่ก็อาจจะเป็นอาการของโรคที่อันตรายกว่านั้นเช่น ภาวะความดันโลหิตสูงขณะตั้งครรภ์ได้จึงควรไปพบสูตินรีแพทย์ที่ดูแลเพื่อตรวจร่างกาย วัดความดันเพิ่มเติมขณะนี้รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนักไปก่อน